ליהיא לפיד

ליהיא לפיד (נולדה ב-12 במאי 1968) היא סופרת, פעילה חברתית ועיתונאית ישראלית. היא אשתו של יו"ר יש עתיד וראש האופוזיציה יאיר לפיד.

ביוגרפיה
נולדה בערד בשם ליהיא חיה מן, לתלמה ורפאל (רפי) מן, נכדו של הרב משה אביגדור עמיאל. סבה מצד אמה עזב את פולין ועלה לארץ ישראל זמן קצר לפני השואה וכל משפחתו נספתה. בגיל תשע עברה מערד עם משפחתה לרמת השרון, שם מנהלים הוריה חנות לחפצי אמנות ויודאיקה. את לימודי התיכון עשתה ב"תלמה ילין" במגמת אמנות פלסטית.

בשנים 1986–1988 שירתה בצה"ל כצלמת העיתון "במחנה". לאחר שחרורה מצה"ל למדה צילום בבית הספר לאמנות "קמרה אובסקורה" ואז למדה ספרות ושירה בפקולטה למדעי הרוח באוניברסיטת תל אביב, אך לא סיימה את לימודיה האקדמיים שם.

שימשה צלמת במוסף "הארץ" ובמוספי "מעריב".

בשנים 2003–2019 הייתה בעלת טור ברשת "ידיעות תקשורת". הטור עסק בתחומי חיים רבים מתוך נקודת מבטה האישית כאישה וכאם.

לפיד פרסמה 13 ספרים, בהם ספרי ילדים, ספרי מתכונים ורומנים.

ב-2003 הגישה לפיד סדרה תיעודית בזכיינית ערוץ 2 טלעד. הסדרה שנקראה "גברים" בדקה את הסטריאוטיפים על "הגבר הישראלי". למרות שקיבלה פנייה להשתתף בפרקים נוספים סירבה, והסדרה ירדה אחרי שמונה פרקים.

משנת 2016 משמשת כנשיאת עמותת שק"ל (עמותה לשילוב קהילתי לאנשים עם מוגבלויות) – עמותה המפעילה תוכניות דיור בקהילה, מרכזי תעסוקה מוגנת ומרכזים טיפוליים לאנשים עם צרכים מיוחדים.

בשנת 2021 העלתה מופע משותף עם דנה ברגר בשם "מופע בין המילים לשירים", שכלל שירים שביצעה ברגר וטקסטים שקראה לפיד.

חיים אישיים 
היא נשואה לראש ממשלת ישראל ושר החוץ לשעבר, יאיר לפיד, ולהם בן ובת.

בני הזוג לפיד שיתפו בהזדמנויות שונות כי בתם יעל אוטיסטית.

מתגוררת בשכונת רמת אביב ג' בתל אביב.

ספריה
 סודות ששמרתי בבטן, תל אביב: קשת, תשס"א, 2001. (רומן) היה רב-מכר, מספר על ארבע נשים, בחדר אחד, שלושה ימים אחרי הלידה.
 לחש הקסמים (ספר הילדים) כנרת זמורה ביתן, תשס"ו, 2006.
 אוסף המתכונים של ליהיא לפיד, תל אביב: משכל (ידיעות ספרים), תשס"ז, 2007.
 אשת חיל, כנרת זמורה ביתן, תשס"ח, 2008. (רומן) עוסק בחוויית האמהות ומורכבות חיי המשפחה המודרנית.
 זאת השנה שלך, כנרת זמורה ביתן, תש"ע, 2010.
 חמישה דברים, כנרת זמורה ביתן, תש"ע, 2010.
 מגילת החירות שלי, כנרת זמורה ביתן, תש"ע, 2010.
 הסבתא של היום, כנרת זמורה ביתן, תש"ע, 2010.
 עכשיו את אמא, כנרת זמורה ביתן, תש"ע, 2010.
 סבא השמן וסבא הרזה, כנרת זמורה ביתן, תשע"ב, 2012.
 אני לא יכולה להיות תמיד נהדרת, כנרת זמורה ביתן, תשע"ג, 2013.
להיות אמא של חייל, משכל (ידיעות ספרים), תשע"ח, 2018.
 זרות, כתר, תשפ"א, 2021. (רומן) מספר על שתי נשים, צעירה וזקנה, שנפגשות בנסיבות מוזרות וצריכות זו את זו. הזכויות לתרגום הספר נרכשו בידי הוצאת הרפר קולינס.

קישורים חיצוניים

 
 
 
 
 רשימת כתבות של ליהיא לפיד באתר Xnet
 
 
 ראיון אישי עם אילנה דיין
  ליהיא לפיד מקריאה שיר של רוני סומק "נקמת הילד המגמגם", גלי צה"ל, נובמבר 2017

הערות שוליים

סופרות ישראליות
סופרים ישראלים
בני זוג של שרי ממשלת ישראל
בנות זוג של שרי ממשלת ישראל
בני זוג של חברי הכנסת
ליהיא
בעלות טור ישראליות
בעלי טור ישראלים
מחברות ספרי בישול ישראליות
מחברי ספרי בישול ישראלים
צלמי עיתונות ישראלים
בוגרות תלמה ילין
בוגרי תלמה ילין
בוגרות קמרה אובסקורה - בית הספר לאמנות
בוגרי קמרה אובסקורה - בית הספר לאמנות
עיתונאיות ישראליות
עיתונאים ישראלים
צלמות ישראליות
צלמים ישראלים
מתחרי מאסטר שף (ישראל) V.I.P
בני זוג של ראשי ממשלת ישראל
ישראליות שנולדו ב-1968
ישראלים שנולדו ב-1968